Spin-off
Spin-off (spin off ili spinoff) američki je izraz koji se koristi u radio programu, televiziji, videoigrama, filmovima ili bilo kojoj drugoj vrsti djela za djelo koje se detaljnije usredotočava na neki dio originalnog djela (npr. razradnja lika, događaja, teme i dr.). Kad je radnja u istom kronološkom razdoblju kao i originalno djelo, tad se može upotrijebiti i naziv sidequel [engleska kombinacija riječi side (sh. "sa strane" ili "usporedni") i sequel (sh. "nastavak")]. Jedan od najstarijih spin-offa u moderno doba medija, ako ne i prvi, stvoren je 1941. kad je sporedni lik Throckmorton P. Gildersleeve, iz stare radijske komične emisije Fibber McGee and Molly, postao zvijezda vlastitog programa The Great Gildersleeve (emitirao se od 1941. do 1957.).

Primjeri

Emisije 
 CSI ima tri spin-off serijala: CSI: Miami, CSI: NY i CSI: Cyber.
 The Colbert Report je spin-off emisije The Daily Show.
 Frasier je spin-off sitcoma Cheers.
 Privatna praksa je spin-off medicinske drama serije Uvod u anotomiju.
 Torchwood, Pustolovine Sare Jane i K-9 popularni su spin-offi BBC-jevog znanstveno-fantastičnog serijala Doctor Who.
 Serija Law & Order je imala nekoliko spin-off serijala: Law & Order: Special Victims Unit, Law & Order: Criminal Intent, Law & Order: Trial by Jury, Law & Order: UK, Law & Order: LA

Videoigre 
 Bejeweled Blitz i Bejeweled Twist spin-offi su u serijalu Bejeweled.
 Wario Land je serijal koji je prvo počeo kao spin-off serijala Super Mario Land (odnosno Wario Land: Super Mario Land 3) dok je Super Mario Land, sam po sebi, spin-off serijala Super Mario Bros, a taj je serijal također spin-off igre Donkey Kong.

Vidi još 
Fonziejev sindrom

Izvori 

Televizijska terminologija